Johann Bernhard Fischer von Erlach
Johann Bernhard Fischer von Erlach (20. jula 1656 - 5. aprila 1723) bio je najslavniji arhitekt i kipar barokne Austrije. Jedan je od najutjecajnih umjetnika baroknog doba u Evropi koji je objedinio ideje italijanskog baroka sa francuskim klasicizmom, stvorivši arhitekturu dovoljno veličanstvenu da izrazi imperijalnu vlast i raskoš. Autor je djela Plan za historiju arhitekture (njemački: Entwurf Einer Historischen Architektur) koje je predstavio caru Karlu VI u vidu rukopisa tokom njegovog stupanju na tron 1712. godine. Ovo djelo je bilo objavljeno 1721. godine kao jedno od prvih i najpopularnijih uporednih studija svjetske arhitekture. Na osnovu opisa i njegovih vlastitih zapažanja rekonstruisane su takve građevine kao što su: Trajanov forum u Rimu, carska palata u Persepolisu, Porculanska pagoda u Nankingu, i Stonehenge u Engleskoj.